**Բահրուզ Քյանգյարլիի թանգարան** (ադրբ.՝ Bəhruz Kəngərli muzeyi), հուշահամալիր թանգարան՝ նվիրված ադրբեջանցի նկարիչ, գծանկարիչ և գեղանկարիչ Բահրուզ Շիրալիբեկ օղլու Քյանգյարլիին։ Թանգարանը գտնվում է Նախիջևանի Ինքնավար Հանրապետության Նախիջևան քաղաքի Աթաթուրքի և Իստիգլալ փողոցների խաչմերուկում։ Բահրուզ Քյանգյարլիի թանգարանի ղեկավարը Սաբինա Ալիջանլին է։

Ադրբեջանի փոստային նամականիշ Բահրուզ Քյանգյարլիի 120-ամյակի կապակցությամբ

Պատմություն
-----------

Բահրուզ Քյանգյարլիի թանգարանը ստեղծվել է Նախիջևանի Ինքնավար Հանրապետության Գերագույն Մեջլիսի նախագահի 2001 թվականի մայիսի 22-ի հրամանագրով և Ադրբեջանի Հանրապետության նախարարների կաբինետի 2002 թվականի հուլիսի 13-ի որոշմամբ` ադրբեջանական գեղանկարչության հայտնի գործիչ Բահրուզ Քյանգյարլիի հիշատակը հավերժացնելու նպատակով։ 2002 թվականի հունիսի 18-ին տեղի է ունեցել թանգարանի բացման արարողությունը, որին մասնակցել է նաև Ադրբեջանի նախագահ Հեյդար Ալիևը։

Ցուցադրություն
--------------

Բահրուզ Քյանգյարլիի թանգարանում ցուցադրվում են արվեստի և մշակույթի բազմաթիվ նմուշներ, որոնցից 56-ը նկարչի նկարների բնօրինակն է, ինչպես նաև նկարչի և նրա ընտանիքի լուսանկարներ, նրա կյանքի և ստեղծագործությունների հետ կապված, կենցաղային իրերի և այլ առարկաների 300 նմուշներ։

2012 թվականին Ադրբեջանի Հանրապետության նախագահ Իլհամ Ալիևը հրամանագիր է ստորագրել Բահրուզ Քյանգյարլիի 120-ամյակի տոնակատարության կաղմակերպման վերաբերյալ։ Հրամանագրի համաձայն, թանգարանում անցկացվել են մի շարք միջոցառումներ։ 2012 թվականի դեկտեմբերի 9-ին թանգարանում բացվել է ցուցահանդես՝ նվիրված նկարչի 120-ամյակին։ 2018 թվականի փետրվարի 2-ին թանգարանում կայացել է Բահրուզ Քյանգյարլիի երեք աշխատանքների շնորհանդեսը, որոնք Ադրբեջանի արվեստի ազգային թանգարանի կողմից փոխանցվել էին Նախիջևանի Բահրուզ Քյանգյարլիի թանգարանին։

Թանգարանի շենք
--------------

Թանգարանի շենքը կառուցվել է 1897 թվականին և հանդիսանում է պատմա-ճարտարապետական հուշարձան։ 20-րդ դարում շենքը ծառայում էր որպես աղջիկների դպրոց, սկզբում՝ որպես մանկավարժական, այնուհետ՝ բժշկական տեխնիկում։ 2012-2013 թվականներին շենքը վերակառուցվել է, իսկ 2013 թվականի հունիսի 24-ին կայացել է շենքի բացումը։ Երկհարկանի շենքի ընդհանուր մակերեսը կազմում է 560 քառակուսի մետր, առաջին հարկում կա 7 սենյակ, իսկ երկրորդում` 5։

Շինությունը կառուցված էր հում աղյուսից, երեսապատված է բոված աղյուսով, պատերի հաստությունը 90 սմ է։ Շենքի երկրորդ հարկի արևմտյան կողմում կա պատշգամբ, իսկ շենքի մուտքը գտնվում է հյուսիսային կողմում։

Ծանոթագրություններ
------------------

1. ↑  GoMap. "Museums and museum-houses - Cultural and historical objects - Point of interest - Social". 85.132.44.164. Արխիվացված է the original 2018 թ․ հոկտեմբերի 2-ին. Retrieved 2018 թ․ հոկտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  *PETER M. TASE* Ancient Monuments and Treasures of Nakhchivan. — Lulu.com. — 210 с. — ISBN 9781365015793
3. ↑  "Nakhchivan Autonomous Republic". nakhchivan.preslib.az. Retrieved 2018 թ․ հոկտեմբերի 2.
4. ↑  Здание Музея Бехруза Кенгерли сдано в эксплуатацию(չաշխատող հղում)
 serqqapisi.az, 25.06.2013
5. ↑  В Нахчыване открылась выставка, посвященная 120-летию художника Бахруза Кенгерли
6. ↑  Serqqapisi. "Bəhruz Kəngərli Muzeyinin binası istifadəyə verilmişdir - serqqapisi.az" (in ադրբեջաներեն). serqqapisi.az. Retrieved 2018 թ․ հոկտեմբերի 2.(չաշխատող հղում)
7. ↑  "В Нахчыване открылась выставка, посвященная 120-летию художника Бахруза Кенгерли - ФОТО". *Day.Az* (in ռուսերեն). 2012 թ․ դեկտեմբերի 9. Retrieved 2018 թ․ հոկտեմբերի 2.
8. ↑  "hree original paintings belonging to Bahruz Kangarli's creativity were presented to the museum". *Nakhchivan ToDay*. Արխիվացված է the original 2018 թ․ հոկտեմբերի 2-ին. Retrieved 2018 թ․ հոկտեմբերի 2. `{{cite web}}`: Unknown parameter `|deadlink=` ignored (`|url-status=` suggested) (help)
9. ↑  *National Academy of Sciences of Azerbaijan. Nakhchivan Branch* The Encyclopaedia of Nakhchivan Monuments / Vasif Talibov. — Nakhchivan, 2008. — С. 40—41. — 521 с.

Գրականություն
-------------

1. *National Academy of Sciences of Azerbaijan. Nakhchivan Branch* The Encyclopaedia of Nakhchivan Monuments. — Nakhchivan, 2008. — 521 с.

Արտաքին հղումներ
----------------

* Պաշտոնական կայք